Diari Oficial de la Generalitat Valenciana


Sumari del DOGV 5944, del 30-01-2009 (2009/623)

Informació pública sobre l'aprovació definitiva del Programa d'Actuació Integrada del Sector Industrial 4 Sandon, previst en el Pla General d'Ordenació Urbana d'Albaida i que es desenvolupa per gestió directa.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5944

Data del DOGV
:   30-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/623


Data del document
:   14-01-2009

Organisme emissor
:   Ajuntament d'Albaida

Tipus de document
:   Informació Pública

Descriptors 

:   * Albaida
    * pla d'urbanisme
    * administració local

Informació pública sobre l'aprovació definitiva del Programa d'Actuació Integrada del Sector Industrial 4 Sandon, previst en el Pla General d'Ordenació Urbana d'Albaida i que es desenvolupa per gestió directa. [2009/623]  
El Ple de l'Ajuntament d'Albaida en la sessió extraordinària que va tindre lloc el dia 4 de desembre de 2008, va adoptar, entre altres, l'acord la part dispositiva del qual es transcriu, literalment, tot seguit:  
«[...] Primer. Estimar parcialment l'al·legació número 7 presentada per José Luis Aguirre Larrauri, en nom i representació d'Atitlan, SA, amb CIF R67098591, i domicili a efectes de notificació a la plaça Comte de Carlet, número 1, 46590 València, de data 30 de juliol de 2008 (RE 3024), pel que fa a la necessitat d'incorporar el document al que fa referència l'article 127 apartat h en la proposició juridicoeconòmica, que haurà d'incorporar-se, en tot cas, abans de procedir a exigir les quotes als propietaris del sector.   
Segon. Desestimar la resta de les al·legacions presentades números 1 a 6, parcialment la 7 i 8 a 23, d'acord amb la proposta dels tècnics de la corporació i en els termes especificats en la part expositiva d'aquest acord.  
Tercer. Aprovar definitivament el Programa d'Actuació Integrada Sector Industrial 4 del PGOU, Sandon d'Albaida, que es desenvolupa per gestió directa a través de la Societat de Gestió Pública d'Albaida, SLU, (Gestiona) comprensiu de la proposició juridicoeconòmica, alternativa tècnica i projecte d'urbanització.  
Quart. Notificar l'acord d'aprovació del programa d'actuació integrada als que consten com a interessats en les actuacions i publicar l'anunci corresponent en el Diari Oficial de la Comunitat Valenciana i en el Butlletí Oficial de la Província de València. Així mateix, publicar l'anunci al tauler d'edictes de la corporació i a la pàgina web de la corporació. Tot i advertint, que d'acord amb allò establert a l'article 448.3 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), modificat pel Decret 36/2007, de 13 d'abril, i Decret 46/2008, d'11 d'abril, ambdós del Consell, podrà interposar el recurs potestatiu de reposició en via administrativa.  
Cinquè. Remetre a l'òrgan competent de la Generalitat Valenciana el programa aprovat, en suport digital, per al seu registre corresponent, tot i donant compliment a allò establert en els articles 326 a 328 del ROGTU.»  
La qual cosa es fa pública en compliment de l'acord plenari i d'allò establert en l'article 137.7 de la Llei 16/2005, de 30 de desembre, de la Generalitat, Urbanística Valenciana, en relació amb l'article 327 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig.   
L'acord adoptat pel Ple de la corporació, d'acord amb allò establert a l'article 109.c de la Llei 30/1992, de 26 de novembre, del Règim Jurídic de les Administracions Públiques i Procediment Administratiu Comú (modificada per la Llei 4/1999, de 13 de gener), finalitza la via administrativa, i contra aquell podrà interposar-se potestativament recurs de reposició, en el termini d'un mes comptador des de la recepció de la notificació expressa de l'acord o publicació en els diaris o butlletins oficials, davant el mateix Ple de la corporació o bé directament interposar recurs contenciós administratiu, en el termini de dos mesos, davant la sala contenciosa administrativa corresponent del Tribunal Superior de Justícia de la Comunitat Valenciana, en les condicions establertes als articles 10.14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici d'exercir qualsevol altra acció o recurs que es crega convenient. En cas d'interposició del recurs potestatiu de reposició, s'haurà de tindre en compte que la seua interposició impedirà, fins a la seua resolució expressa o desestimació presumpta, la utilització de la via contenciosa administrativa. El recurs haurà de resoldre's i notificar-se en el termini d'un mes. S'entendrà desestimat, i quedarà expedita la via contenciosa administrativa, en cas contrari.   
Albaida, 14 de gener de 2009.- L'alcalde president: Juan José Beneyto Galbis.